CELEX: 62014CN0158
Language: sl
Date: 2014-04-04 00:00:00
Title: Zadeva C-158/14: Predlog za sprejetje predhodne odločbe, ki ga je vložilo Raad van State (Nizozemska) 4. aprila 2014  – A in drugi proti Minister van Buitenlandse Zaken

24.6.2014   
            
            
               SL
            
            
               Uradni list Evropske unije
            
            
               C 194/15
            
         Predlog za sprejetje predhodne odločbe, ki ga je vložilo Raad van State (Nizozemska) 4. aprila 2014 – A in drugi proti Minister van Buitenlandse Zaken
   (Zadeva C-158/14)
   2014/C 194/19
   Jezik postopka: nizozemščina
   
      Predložitveno sodišče
   
   Raad van State
   
      Stranke v postopku v glavni stvari
   
   
      Tožeče stranke: A, B, C, D
   
      Tožena stranka: Minister van Buitenlandse Zaken
   
      Vprašanja za predhodno odločanje
   
   
               1.
            
            
               Ali bi bili pritožniki v tem postopku – med drugim na podlagi člena 47 Listine Evropske unije o temeljnih pravicah (1) – nedvomno upravičeni, da v svojem imenu na podlagi člena 263 PDEU pri Splošnem sodišču vložijo tožbo za razglasitev ničnosti Izvedbene uredbe št. 610/2010 (2) v delu, v katerem je bila LTTE z njo uvrščena na seznam na podlagi člena 2(3) Uredbe št. 2580/2001 (3)?
            
         
               2.
            
            
               
                           a.
                        
                        
                           Ali so dejavnosti oboroženih sil med oboroženimi spopadi v smislu mednarodnega humanitarnega prava – tudi ob upoštevanju uvodne izjave 11 Okvirnega sklepa 2002/475/PNZ (4) – lahko teroristična kazniva dejanja v smislu tega okvirnega sklepa?
                        
                     
                           b.
                        
                        
                           Če je odgovor na vprašanje 2a pritrdilen: ali so dejavnosti oboroženih sil med oboroženimi spopadi v smislu mednarodnega humanitarnega prava lahko teroristična dejanja v smislu Skupnega stališča 2001/931/SZVP (5) in Uredbe št. 2580/2001?
                        
                     
         
               3.
            
            
               Ali gre pri dejanjih, iz katerih izhaja Izvedbena uredba št. 610/2010 v delu, v katerem je bila z njo LTTE uvrščena na seznam na podlagi člena 2(3) Uredbe št. 2580/2001, za dejavnosti oboroženih sil med oboroženimi spopadi v smislu mednarodnega humanitarnega prava?
            
         
               4.
            
            
               Ali je – ob upoštevanju odgovora na vprašanja 1, 2a, 2b in 3 – Izvedbena uredba št. 610/2010 v delu, v katerem je bila z njo LTTE uvrščena na seznam na podlagi člena 2(3) Uredbe št. 2580/2001, neveljavna?
            
         
               5.
            
            
               Če je odgovor na vprašanje 4 pritrdilen: ali zajema neveljavnost v tem primeru tudi prejšnje in poznejše sklepe Sveta o posodobitvi seznama na podlagi člena 2(3) Uredbe št. 2580/2001 v delu, v katerem je bila z navedenimi sklepi LTTE uvrščena na ta seznam?
            
         
      (1)  UL 2000, C 364, str. 1.
   
      (2)  Izvedbena uredba Sveta (EU) št. 610/2010 z dne 12. julija 2010 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in razveljavitvi Izvedbene uredbe (EU) št. 1285/2009, (UL L 178, str. 1).
   
      (3)  Uredba sveta (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu, (UL L 344, str. 70).
   
      (4)  Okvirni sklep Sveta z dne 13. junija 2002 o boju proti terorizmu, (UL L 164, str. 3).
   
      (5)  Skupno stališče Sveta z dne 27. decembra 2001 o uporabi posebnih ukrepov za boj proti terorizmu (2001/931/SZVP) (UL L 344, str. 93).